proxectonos/corpus_dominio_legal_administrativo_tmp huggingface dataset:
BASES DO PROCESO DE SELECCIÓN PARA A CONTRATACIÓN DE 3 CONDUTORES DE VEHÍCULO MOTOBOMBA E 1 CAPATAZ, 1 PEÓN ESPECIALISTA CONDUTOR E 3 PEÓNS, COMO PERSOAL LABORAL TEMPORAL, PARA A PARTICIPACIÓN EN TAREFAS DE PREVENCIÓN E INCENDIOS.
ADMINISTRACIÓN LOCAL — Municipal — Lalín (Persoal, oposicións, 15/07/2022)

Faise público para xeral coñecemento que mediante Resolución de Alcaldía do Concello de Lalín, en sesión do 1 de xullo de 2022, aprobáronse as bases para a contratación de tres condutores e unha brigada, composta por un capataz, un peón especialista condutor e tres peóns. O prazo de presentación de instancias será de 3 días naturais a partir do día seguinte ao da publicación do presente anuncio no Boletín Oficial da Provincia de Pontevedra. As bases íntegras atópanse publicadas na sede electrónica do Concello de Lalín (https://lalin.sedelectronica. gal), no taboleiro de anuncios do Concello de Lalín, e na web municipal (www.lalin. gal), onde se publicarán os sucesivos anuncios desta convocatoria. Lalín, a 1 de xullo de 2022. Alcalde do Concello de Lalín Xosé Crespo Iglesias
IN407A 2021/63-4 UFD DISTRIBUCIÓN ELECTRICIDAD, LEVANTAMENTO DAS ACTAS PREVIAS, INSTALACIÓN ELÉCTRICA DENOMINADA SUBSTITUCIÓN APOIO A3M2DE63 NA LMT MUR817 EN PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Dirección Xeral de Enerxía e Minas (Outros documentos, notificacións e informacións públicas, 07/02/2022)

A instalación denominada Substitución apoio A3M2DE63 na LMT MUR817, no concello de Pontevedra, foi declarada de utilidade pública mediante resolución do 26 de agosto de 2021, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 7 de abril de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Pontevedra. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 26 de xaneiro de 2022 O xefe territorial P. A. artigo 36.3 en relación co 37.1 do Decreto 230/2020 do 23 de decembro A xefa de servizo de Enerxía e Minas Isicio Andray Ambustegui
APROBACIÓN INICIAL DO EXPEDIENTE ADMINISTRATIVO 100/2022 DE MODIFICACIÓN DE CRÉDITO Nº 4/2022–CRÉDITO EXTRAORDINARIO 2/2022
ADMINISTRACIÓN LOCAL — Municipal — Rosal, O (Presupostos e cadros de persoal, 15/02/2022)

Expediente: Modificación de crédito nº 4/2022–CRÉDITO EXTRAORDINARIO 2/2022 (Expte. advo. nº 100/2022) Trámite: Anuncio de aprobación inicial. O Pleno deste Concello, en sesión ordinaria celebrada o día 3/02/2022, aprobou inicialmente o expediente de modificación de crédito nº 100/2022 mediante CRÉDITO EXTRAORDINARIO por un importe de 169.563,02 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A ALCALDESA Ánxela Fernández Callís
CONVOCATORIA CONTRATACIÓN DUN/HA OPERARIO/A PARA A PISCINA MUNICIPAL DURANTE A TEMPADA DE VERÁN 2022
ADMINISTRACIÓN LOCAL — Municipal — Meaño (Persoal, oposicións, 23/06/2022)

Ocupación: 1 Operario/a Piscina Municipal Tipo de contrato: Eventual por circunstancias da producción. (2 meses a xornada completa) Sistema de selección: Concurso- oposición Bases de selección e modelos solicitude: Estarán a disposición dos/das interesados/as na páxina web e nas oficinas municipais do Concello de Meaño. Prazo de presentación de instancias: 3 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. En Meaño, O alcalde Carlos Vieitez Fernández Documento asinado e datado dixitalmente ao marxe.
DELEGACIÓN PARA A CELEBRACIÓN DE VODA CIVIL
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 23/06/2022)

Logo de aprobar o expediente Delegación de Competencias do Alcalde nun Concelleiro para celebrar o matrimonio civil publícase o mesmo para o seu xeral coñecemento e en cumprimento do artigo 44 do Regulamento de organización, funcionamento e réxime xurídico das Entidades Locais, aprobado por Real Decreto 2568/1986, de 28 de novembro. “ Visto que considérase convinte e axeitado para unha maior eficacia na xestión, delegar en Don Ramón Fernández Leal, Concelleiro deste Concello, a autorización do acto de celebración do matrimonio civil entre Dona Iraia Buetas Borros e Don Pedro Alexandre Gorgon Fiallo o día 16 de xuño de 2022, Examinada a documentación que a acompaña, visto o informe de Secretaría e de conformidade co establecido no apartado cuarto da Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, PRIMEIRO. Delegar en favor de Don Ramón Fernández Leal, Concelleiro deste Concello, o exercicio da competencia correspondente á autorización do acto de celebración do matrimonio civil entre os contraentes Dona Iraia Buetas Borros e Don Pedro Alexandre Gorgon Fiallo o día 16 de xuño de 2022, SEGUNDO. A delegación deberá estar documentada previamente, bastando con que na acta de autorización do matrimonio fágase constar que o Concelleiro actuou por delegación de Alcaldesa. TERCEIRO. A delegación conferida na presente Resolución requirirá para a súa eficacia a aceptación do delegado, entendéndose esta outorgada tácitamente se non se formula ante a Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución.“ Contra a presente Resolución, que pon fin á vía administrativa, pode interpor alternativamente recurso de reposición potestativo antea Alcaldía deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito.
CONVOCATORIA DE AUXILIARES DE POLICÍA LOCAL
ADMINISTRACIÓN LOCAL — Municipal — Grove, O (Persoal, oposicións, 29/12/2022)

Logo de aprobarse por acordo da Xunta de Goberno Local con data do 22 de decembro de 2022 as bases e a convocatoria no marco do proceso de contratación de persoal laboral fixo, para cubrir de 4 prazas de auxiliar de Policía Local mediante o sistema de concurso, ábrese o prazo de presentación de solicitudes que será de 20 días hábiles a contar desde o día seguinte á publicacíon deste anuncio no Boletín Oficial do Estado. As bases íntegras da presente convocatoria publicaranse no Boletín Oficial da Provincia de Pontevedra, na Sede electrónica do Concello do Grove http://concellodogrove.sedelectronica. gal/ e no taboleiro de anuncios. O Grove, data e sinatura dixital na marxe.—O alcalde, José A. Cacabelos Rico
CONSULTA DAS BASES QUE REXERÁN O PROCESO SELECTIVO DE 8 PERSOAS DESEMPREGADAS
ADMINISTRACIÓN LOCAL — Municipal — Pontecesures (Persoal, oposicións, 18/03/2022)

O Concello de Pontecesures, ao abeiro da subvención tramitada e recibida das bases do Plan de Obras e Servizos (Plan Concellos 2022) da Deputación de Pontevedra vai proceder a contratación laboral de 8 traballadores/as, durante 6 meses, e con diversos tipos de xornada segundo a categoría, de persoas desempregadas e inscritas no Servizo Público de Emprego de Galicia, para o cal os/as interesados/as disporán dun prazo de 2 días hábiles, dende o dia seguinte ao da publicación deste anuncio no BOP da provincia, para formalizar a súa inscrición, nos códigos requiridos polas presentes bases, as cales estarán a disposición dos mesmos no taboleiro de anuncios da Sede electrónica do Concello (https://pontecesures.sedelectronica. gal). Pontecesures, a 15 de marzo de 2022 Asdo.- Juan Manuel Vidal Seage Alcalde do Concello de Pontecesures
DELEGACIÓN PARA OFICIAR VODA A FAVOR DE CONCELLEIRO
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 16/08/2022)

Visto considérase conveniente e axeitado (para unha maior eficacia na xestión/por habelo solicitado así os contraentes), delegar en Andrés Sampedro Fernández, Concelleiro deste Concello, a autorización do acto de celebración do matrimonio civil entre Ricardo Jaime Szilagyi Zegarra e Severino Antonio Quaglia Orecilla o día 27 de agosto de 2022. Examinada a documentación que a acompaña, visto o informe de Secretaría e de conformidade co establecido no apartado cuarto da Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes. Primeiro. Delegar en favor de Andrés Sampedro Fernández, Concelleiro deste Concello, o exercicio da competencia correspondente á autorización do acto de celebración do matrimonio civil entre os contraentes Ricardo Jaime Szilagyi Zegarra e Severino Antonio Quaglia Orecilla o día 27 de agosto de 2022. Segundo. A delegación deberá estar documentada previamente, bastando con que na acta de autorización do matrimonio fágase constar que o Concelleiro actuou por delegación de Alcaldesa. Terceiro. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución.
APROBACIÓN DEFINITIVA DO SUPLEMENTO DE CRÉDITO SC 02/2022.
ADMINISTRACIÓN LOCAL — Municipal — Porriño, O (Presupostos e cadros de persoal, 13/06/2022)

O Pleno do Concello do Porriño, reunido na sesión ordinaria do día 27 de abril de 2022, aprobou inicialmente o expediente de modificación orzamentaria mediante suplemento de crédito co código SC 02/2022 (expediente 1938/2022), financiado con cargo ao remanente líquido de tesourería para gastos xerais de 2021 (clasificación económica 87000), por importe total de 262.510,97 €, suplementando o crédito da partida orzamentaria 920.2260400 (xurídicos e contenciosos) para pagar as sentenzas firmes a favor de Narom, SL e Sociser Galicia, SLU. Este expediente, tras ser publicado no BOPPO n.º 93, de data 16/05/2022, someteuse a información pública polo prazo de 15 días, rematando este prazo o día 07/06/2022, sen que se presentasen reclamacións ao respecto, tal e como certifica o secretario xeral deste concello o día 08/06/2022, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos do orzamento queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
APROBACIÓN DEFINITIVA DO ORZAMENTO 2022
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 14/02/2022)

Faise público, de acordo co disposto no art.169.3 do RD lexislativo 2/2004, de 5 marzo, polo que se aproba o texto refundido da lei reguladora das facendas locais, o orzamento do Concello para o exercicio 2022, aprobado definitivamente o non terse presentado reclamacións contra o acordo do Pleno da Corporación de 30 de decembro de 2021. Corresponden a cada capítulo as cantidades que se detallan: Na referida sesión, tamén se acordou aprobar o cadro de persoal e a relación de postos de traballo desta Corporación que, de acordo co que preceptúa o art.127 do Real Decreto Lexislativo 781/1986, de18 de abril, que se reproduce a continuación: Mondariz Balneario, data á marxe O Alcalde Asdo. José Antonio Lorenzo Rodríguez
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR CORRESPONDENTE AO MES DE MAIO-2022
ADMINISTRACIÓN LOCAL — Municipal — Porriño, O (Recadación, 16/08/2022)

Pola Alcaldía do concello do Porriño aprobouse en data 3 de agosto de 2022 o decreto número 2022-1848 cuxa parte resolutiva di: “Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por libre concorrencia, correspondente ao mes de maio, e polo importe total de 879,57 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais TERCEIRO.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
DELEGACIÓN COMPETENCIAS ALCALDÍA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 09/09/2022)

Por Resolución de Alcaldía de data 2 de setembro de 2022 do Concello de Mondariz se acordou “Delegar en Don Jaime Felipe Rito Rosset Wallace, Ioana Laura Frecha Servando, a totalidade das funcións da Alcaldía, nos termos do artigo 23.3 Lei 7/1985, do 2 de abril, reguladora das Bases do Réxime Local, en tanto perdure a situación de ausencia do Alcalde entre o 6 e o 15 de setembro (ambos inclusive).” O que remito se publica, ós efectos oportunos, de acordo co previsto no art.44.2 do Reglamento de Organización, Funcionamento e Réxime Xurídico das Entidades Locales, aprobado por Real Decreto 2568/1986, de 28 de novembro.
CONVOCATORIA PARA A CONSTITUCIÓN DUNHA BOLSA DE EMPREGO DE AUXILIARES INTERINOS
ADMINISTRACIÓN LOCAL — Municipal — Porriño, O (Persoal, oposicións, 19/10/2022)

Mediante resolución de Alcaldía, número 2022-2434 de data 06/10/2022, aprobáronse as bases de selección de persoas, polo sistema de OPOSICIÓN LIBRE, para a constitución dunha Bolsa de Emprego, para nomeamentos como funcionarios/as interinos/as, auxiliares, Grupo C, Subgrupo C2, para os supostos previstos no artigo 10.1 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público en relación co artigo 23 da Lei 2/2015, de 29 de abril, do emprego público de Galicia, entre os que se atopan, entre outros, substituír a empregados/as públicos/as municipais por motivos de incapacidade laboral temporal, vacacións, licencias, permisos e situacións administrativas das previstas na Lei. O prazo para a presentación de instancias, no rexistro xeral do concello, en horario de 9:00 a 14:00 horas de luns a venres (Praza da Antonio Palacios nº 1, 36400 O Porriño), ou de xeito telemático na Sede Electrónica https://oporrino.sedelectronica. gal ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Públicas, será de 20 días hábiles, que comezarán a contar dende o día seguinte ao da publicación deste anuncio no BOPPO. As Bases do proceso selectivo publicaranse no taboleiro de anuncios da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org.Documento asinado dixitalmente á marxe. O Porriño, o alcalde Manuel Alejandro Lorenzo Alonso.
MODIFICACIÓN DO DOMICILIO SOCIAL DE RECREO MARKETING, S. COOP. GALEGA
SECCIÓN NON OFICIAL —  — ReCreo Marketing, Sociedad Cooperativa Galega (Outros documentos, notificacións e informacións públicas, 29/08/2022)

En cumprimento do disposto no artigo 74 da Lei 5/1998, do 18 de decembro, de cooperativas de Galicia, faise público o acordo do 27 de Xuño de 2022, de modificar o domicilio social de ReCreo Marketing, S. Coop. Galega. O novo domicilio social é: Rúa Cervantes 110, Ático I, en Carril, Vilagarcía de Arousa (C. P. 36610). En Vilagarcía de Arousa, 26 de Xullo de 2022 O Presidente de ReCreo Marketing, S. Coop. Galega Leonardo Iglesias García
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DO PREZO PÚBLICO POLA PRESTACIÓN DO SERVIZO DE ESCOLA INFANTIL MUNICIPAL DE CATOIRA
ADMINISTRACIÓN LOCAL — Municipal — Catoira (Ordenanzas e Regulamentos, 07/07/2022)

O Pleno do Concello de Catoira, en sesión celebrada o día 27 do actual mes de xuño, adoptou acordo de aprobación provisional da modificación da Ordenanza Fiscal Reguladora do prezo público pola prestación do Servizo de Escola Infantil Municipal de Catoira. De conformidade co disposto no artigo 17 do Real Decreto-lei 2/2004, de 5 de marzo, o expediente exponse ao público polo prazo de trinta días, dentro dos cales os interesados poderán examinalo e presentar as reclamacións que estimen oportunas. Catoira, 30 de xuño de 2022. O ALCALDE-PRESIDENTE.- Asdo. Alberto García García.
APROBACIÓN DEFINITIVA DO INVENTARIO DE VÍAS PÚBLICAS MUNICIPAIS E DA SÚA EXPOSICIÓN PÚBLICA
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 18/04/2022)

O Pleno da Corporación, en sesión ordinaria levada a cabo o día 28 de marzo de 2022, aprobou definitivamente o Inventario de Vias Públicas Municipais, que consta de Memoria, fichas descritivas e planos xerais dos camiños por parroquias. O citado documento pode ser consultado na carpeta de Planeamento Urbanístico do Portal de Transparencia do Concello de Nigrán, en concreto, no seguinte enlace: O que se fai público para xeral coñecemento. O ALCALDE–PRESIDENTE,
DELEGACIÓN NO PRIMEIRO TENENTE DE ALCALDE, RAFAEL ESTÉVEZ MARTÍNEZ, A PRESIDENCIA DAS COMISIÓNS INFORMATIVAS EXTRAORDINARIAS A CELEBRAR O DÍA 23.06.2022.
ADMINISTRACIÓN LOCAL — Municipal — Tui (Outros documentos, notificacións e informacións públicas, 28/06/2022)

Con data 20 de xuño de 2022 o Sr. Alcalde ditou resolución do seguinte tenor literal: Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia). Vista a resolución de Alcaldía de 24.06.2019 polo que se nomea como Primeiro Tenente de Alcalde ao concelleiro Rafael Estévez Martínez. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/86, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a ausencia do Alcalde por estar fóra do termo municipal o próximo 23.06.2022, data de celebración das sesións extraordinarias das comisións informativas. Pola presente, PRIMEIRO. Delegar no Dario Francisco Kuijpers Heinonen, Rafael Estévez Martínez, a presidencia das Comisións informativas extraordinarias a celebrar o día 23.06.2022. SEGUNDO. Ordenar a publicación da presente resolución no taboleiro de anuncios e no Boletín Oficial da Provincia, sen prexuízo da efectividade da delegación para o día 23.06.2022. TERCEIRO. Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre.” O que se comunica para coñecemento e efectos. En Tui, o Sr. alcalde, Enrique Cabaleiro González. Documento asinado dixitalmente á marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITO EXTRAORDINARIO FINANCIADO CON REMANENTE LÍQUIDO DE TESOURERÍA
ADMINISTRACIÓN LOCAL — Municipal — Forcarei (Presupostos e cadros de persoal, 24/11/2022)

O Pleno do Concello de Forcarei, en sesión extraordinaria celebrada o día 10 de novembro de 2022, acordou a aprobación definitiva do expediente de modificación de crédito na modalidade de crédito extraordinario dentro do actual orzamento de 2022 (que é o prorrogado do 2019), financiado con cargo o remanente líquido de Tesourería. De acordo co disposto no artigo 169.1, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, publicase o mesmo no Boletín Oficial da Provincia. Esta modificación finánciase con cargo ao remanente líquido de Tesouraría, nos seguintes termos: Contra o presente acordo, poderase interpor recurso contencioso administrativo, ante a sala do contencioso administrativo do Tribunal Superior de Xustiza de Galicia, no prazo de 2 meses a contar dende o día da publicación do presente acordo, de conformidade co artigo 46 da Lei 29/1998 de 13 de xullo, da Xurisdición Contencioso Administrativa. Sen prexuízo diso, a tenor do establecido no artigo 113.3 da Lei 7/1985 a interposición do devandito recurso non suspenderá por si sola a efectividade do acto ou acordo impugnado. A Alcaldesa. Asdo.: Veró nica Zakaria Moujahid Hoces de la Guardia DOCUMENTO ASINADO ELECTRONICAMENTE SEGUNDO OS DATOS QUE FIGURAN NA MARXE
DH. A36.82584 CCUU COUTADA, SOLICITUDE DUN CAUDAL DE AUGA NO LUGAR DE BARAZAL, PARROQUIA DE AGUASANTAS (SANTA MARÍA) CONCELLO DE CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/02/2022)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Coutada CAUDAL: 2327,30 m3/ano DESTINO: uso doméstico e outros ORIXE: cinco mananciais (M1 a M5) situados na parc.1283 do pol.64 do catastro de Cerdedo-Cotobade LUGAR: O Barazal PARROQUIA: Augasantas CONCELLO: Cerdedo-Cotobade A auga dos mananciais cáptase en arquetas de ladrillo e reúnese (M1, M2, M4 e M5) para conducila a depósito formigón situado na mesma parcela. A de M3 condúcese directamente ao depósito. Do depósito parten tubos individuais cara a cada unha das vivendas que abastece a comunidade no lugar da Coutada, parroquia de Augasantas (Cerdedo-Cotobade). Outro tubo abastece fonte e lavadoiro na mesma referencia catastral. Preténdese valar captacións e instalar sistema de accionamento (pulsador) na fonte. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN INICIAL MODIFICACIÓN CRÉDITO Nº8/2022 SUPLEMENTO CRÉDITO Nº3
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 18/08/2022)

Expediente: Modificación de crédito nº 8/2022 (Expediente nº 53/2022) na modalidade de suplemento de crédito. Trámite: Anuncio aprobación inicial A Xunta Veciñal da Entidade Local Menor de Camposancos, na sesión extraordinaria celebrada o día 3 de agosto de 2022, aprobou inicialmente o expediente administrativo de modificación de crédito 8/2022 na modalidade de suplemento de crédito nº 3 con cargo ó remanente líquido de tesourería para gastos xerais, por un importe de 16.000,00 euros, dentro do orzamento prorrogado da Entidade Local Menor. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante a Xunta Veciñal. De non presentarse reclamacións durante o prazo de exposición ao público considerarase definitivamente aprobado; en caso contrario, a Xunta Veciñal disporá dun prazo dun mes para resolvelas. En Camposancos, A PRESIDENTA María Mercedes Martínez Vázquez Documento asinado electrónicamente á marxe.
DH. A36.69604, MANUELA GARCÍA GARCÍA, NOVACIÓN DA CONCESIÓN DUN CAUDAL DE AUGA CON DESTINO A REGA NO LUGAR DE CARDÍN, CONCELLO DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 05/08/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 10 de xuño de 2022 e como resultado do expediente incoado para o efecto, aprobouse a transferencia a favor de Florencia Isabel Pacherres Salvante da titularidade da concesión de augas outorgada a Daniel Alfonso Safir Alanzabes na resolución de Augas de Galicia de data 25.11.2004, así como a oportuna novación da concesión para aproveitar 999,13 m3 anuais de auga que procede dun manancial situado no lugar de Cardín, na parroquia de Saiar (Santo Estevo), no concello de Caldas de Reis (Pontevedra), con destino a rega. Santiago de Compostela, 7 de xullo de 2022 O xefe do Servizo de Tramitación Técnico-Administrativa do Dominio Público Hidráulico Elisabel Taibi Nicut
APROBACIÓN INICIAL DO PREZO PÚBLICO DA ACTIVIDADE EXCURSIÓN AQUAPARK
ADMINISTRACIÓN LOCAL — Municipal — Pazos de Borbén (Recadación, 13/06/2022)

A Xunta de Goberno Local, na sesión extraordinaria de data 1/06/2022, aprobou inicialmente o prezo público da actividade “Excursión Aquapark”. O que se fai público de acordo co disposto no artigo 49.2 da Lei 7/1985, de 2 de abril, reguladora das bases de réxime local, para que no prazo de 30 días hábiles dende o día seguinte ao da publicación deste anuncio no BOP, os interesados poidan examinar o expediente e presentar as reclamacións e suxestións que estimen oportunas. Así mesmo, o texto estará a disposición dos interesados na web do Concello de Pazos de Borben. No caso de que non se presente ningunha reclamación ou suxestión, entenderase definitivamente adoptado o acordo ata entón provisional. Para a súa entrada en vigor deberá publicarse integramente o texto definitivamente aprobado e transcorrer o prazo establecido no artigo 65.2 da Lei 7/1985, de 2 de abril, reguladora das bases de réxime local. En Pazos de Borbén, o 3 de xuño de 2022 O Alcalde Andrés Iglesias Rodríguez DOCUMENTO ASINADO ELECTRONICAMENTE
TÁBOAS SALARIAIS DO ANO 2022 DA EMPRESA MONTAJES ROTELU, S. L.
XUNTA DE GALICIA — CONSELLERÍA DE EMPREGO E IGUALDADE — Área de relacións laborais de Pontevedra (Convenios colectivos, 17/02/2022)

Visto o Acordo da Comisión Negociadora polo que se aproba o texto do acordo sobre a táboa salarial do ano 2022 para o persoal da empresa MONTAJES ROTELU, S. L., con domicilio na provincia de Pontevedra, subscrito en representación da parte económica, por unha representación da empresa e da parte social, polo representante dos traballadores na mesma, elixido na candidatura da organización sindical UGT, en data 24 de xaneiro do 2022. Primeiro.- Dito Acordo foi presentado na Xefatura Territorial de Vigo en data 2 de febreiro do 2022. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. Vigo, 04/02/2 022.—A Xefa Territorial
DELEGACIÓN DA CELEBRACIÓN DO MATRIMONIO DE 03/07/2022
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 22/06/2022)

Expediente núm.: 1219/2022 Resolución con número e data establecidos á marxe Procedemento: Celebración Matrimonios Civís Faise pública a Resolución da Alcaldía que se transcribe: Vista a solicitude para a celebración do matrimonio civil entre ELOY ANTONIO WAGGEH FRANCOY e ALEXIS MIGUEL FERNANDEZ FIGUEROA PIOTROWSKI. Vista acomunicación do Xulgado de Paz de Vilaboa, na que achega os datos dos contraentes para a celebración do matrimonio civil segundo expediente tramitado no Rexistro Civil de Pontevedra rexistrado baixo o número 174/2022. Visto que achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre ELOY ANTONIO WAGGEH FRANCOY e ALEXIS MIGUEL FERNANDEZ FIGUEROA PIOTROWSKI. SEGUNDO. Fixar a celebración do matrimonio para o día 3 de xullo de 2022, ás 13:00 horas na Casa do Concello, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai celebrar o matrimonio civil. CUARTO. Delegar no Concelleiro José Manuel Piñeiro Crespoa celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
DELEGACIÓN DA PRESIDENCIA DO 1 O 12 DE SETEMBRO
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 16/08/2022)

Faise público que con data 08 de agosto de 2022 o Andres Benito Cuadras Trol ditou resolución que a continuación se transcribe: “DECRETO DA PRESIDENCIA: Vistas as atribucións que son conferidas á Presidencia pola normativa vixente ( art.21 da Lei 7/85, art.24 R. D. 781/86, art.41 R. D. 2568/86, art.61 da Lei 5/97 de administración local de Galicia. Vista a resolución da presidencia de data 03/07/2019 onde se nomea a D. Rogelio Alonso Álvarez vogal desta Entidade, substituto desta Presidencia para exercer as funcións de Presidente da Xunta Veciñal, en caso de ausencia ou enfermidade. Visto o establecido no artigo 44.1 e 2 do R. D. 2568/86 de acordo cos cales as delegacións realizaranse por decreto de alcaldía, con indicación das facultades que se delegan e condicións do seu exercicio, producindo efectos a resolución dende o día seguinte á data da mesma, salvo que nela se dispoña outra cousa sen prexuízo da súa obrigatoria publicación no BOPPO. Visto que esta presidencia ten que ausentarse do termo municipal dende o 1 o 12 de setembro de 2022, ambos os dous incluídos, polo presente Primeiro: Delegar no vogal, D. Rogelio Alonso Álvarez, con DNI ***5459**, as competencias da presidencia da Entidade Local Menor de Pazos de Reis dende o dia o 1 o 12 de setembro de 2022, ambos os dous incluídos, como consecuencia da miña ausencia do termo municipal durante eses días. Segundo: Ordenar a súa publicación no taboleiro de anuncios e no Boletín oficial da provincia ( BOPPO). Terceiro: Notifíquese a presente ao interesado a efectos da súa aceptación e comuníquese á Xunta Veciñal na vindeira sesión ordinaria que celebre” Pazos de Reis, documento asinado dixitalmente ao marxe O presidente, Enrique Pérez Martínez.
LICITACIÓN DA CONCESIÓN DEMANIAL PARA USO PRIVATIVO DE VARIOS POSTOS VACANTES NAS PRAZAS DE ABASTOS DE MARÍN E DE SEIXO
ADMINISTRACIÓN LOCAL — Municipal — Marín (Poxas, 09/12/2022)

A Xunta de Goberno Local do Concello de Marín, na sesión ordinaria de data 23 de novembro de 2022, aprobou o expediente para a licitación, mediante poxa e licitación electrónica, da Concesión demanial para uso privativo de varios postos vacantes nas prazas de abastos de Marín e de Seixo, así como o prego de cláusulas que ha de rexer a concesión, coas características e valoracións do dominio público ocupado que se detallan a continuación: Acordouse, asimesmo, a publicación do anuncio de licitación no Boletín Oficial da Provincia de Pontevedra e no perfil do contratante do Concello de Marín, aloxado na Plataforma de Contratación do Sector Público, co contido contemplado no anexo III da Lei 9/2017 do 8 de novembro, de Contratos do Sector Público, para que, no prazo de trinta (30) días hábiles desde o día seguinte ao da publicación, se presenten as proposicións que se estimen pertinentes (art.159.3 LCSP). As proposicións para poder tomar parte na licitación presentaranse obrigatoriamente de forma electrónica a través da Plataforma de contratación do Sector Público, no enderezo: https://www.contrataciondelestado.es, en dous sobres ou arquivos electrónicos coa documentación e requisitos esixidos no prego de cláusulas administrativas particulares. A ALCALDESA María Ramallo Vázquez
APROBACIÓN DO PADRÓN DE AUGA 2022_2T
ADMINISTRACIÓN LOCAL — Municipal — Soutomaior (Recadación, 27/07/2022)

Aprobado por Resolución de Alcaldía núm.2022-0372 de data 7 de xullo de 2022 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 2º trimestre do ano 2022. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Soutomaior, a 7 de xullo de 2022.-O ALCALDE, Asdº: George Alin Cobacho Cañola.
SUPLEMENTO DE CRÉDITO FINANCIADO CON REMANENTE LÍQUIDO DE TESOURERIA PARA GASTOS XERAIS, EXP 03-SC-2022.
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 03/11/2022)

Aprobado inicialmente polo Pleno da Corporación, en sesión ordinaria celebrada o día 27 de outubro de 2022, o expediente de modificación de crédito por suplemento de crédito Nº 03/SC/2022, por importe de 703.000,00€, financiado con cargo ao Remanente Líquido de Tesourería para Gastos Xerais. En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación. Dada a urxencia que revisten as actuacións que pretenden acometerse coas seguintes modificacións orzamentarias, farase uso da excepción prevista na base Nº10 das BEO 2022, de forma que transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia procedendo a publicar a aprobación definitiva tal e como establece o artigo 169.5 do RDL 2/2004, a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo; a tal fin publícase como quedará a situación do orzamento para o presente exercicio, resumido por capítulos –á data de aprobación do citado expediente de modificación orzamentaria-, despois da aprobación do expediente de modificación de créditos: Vilagarcía de Arousa, na data da sinatura electrónica O ALCALDE Asdo: Alberto Varela Paz Sinatura dixitalizada
PROGRAMA A MIÑA PRIMEIRA EXPERIENCIA
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 25/05/2022)

O Concello de A Cañiza presentou solicitude de subvención ante a Deputaci. ón de Pontevedra para a contratación de 2 persoas tituladas que cumpran os requisitos esixidos, segundo a normativa vixente para a formalización de contratos formativos (cláusula 4 das Bases da Convocatoria), por medio das Bases e Convocaroria do Programa de Fomento da Empregabilidade na Provincia de Pontevedra “PRIMEIRA EXPERIENCIA NOS CONCELLOS DA PROVINCIA DE PONTEVEDRA 2022/2023”, publicada no BOPPO. nº 74 de data 19 de abril de 2022. Tal e como dispón a normativa de referencia, os/as candidatas interesadas en participar no procedemento de selección, deberán ser remitidas como consecuencia do resultado da oferta de emprego emitida polo Concello de A Cañiza, e tramitada na oficina do Servizo Público de Emprego de Galicia sita no Termo Municipal. Por medio deste Proxecto, se solicitou a subvención para a contratación de: O procedemento de selección se iniciará unha vez se reciba a Resolución positiva concedente da subvención de referencia, e o persoal será contratado coas características establecidas na mesma, así como da normativa laboral actualmente vicnte. As bases específicas do procedemento poderán consultarse, unha vez se inicie o procedemento de selección, no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello da Cañiza, sito na sede electrónica e con dirección https://caniza.sedelectronica.es.Estes serán os principais medios para dar publicidade a tódalas notificacións dos actos que deriven do procedemento selectivo. E para que conste aos efectos de publicidade da convocatoria sobre o procedemento de selección de referencia motivo do mesmo, se firma dixitalmente á marxe. O Alcalde: Luis Antonio Gómez Piña.
ANUNCIO CONVOCATORIA BOLSA MESTRE CLARINETE
ADMINISTRACIÓN LOCAL — Municipal — Meaño (Persoal, oposicións, 02/02/2022)

Aprobadas mediante Resolución da Alcaldía, de data 26 de xaneiro de 2022, as Bases de selección para a formación dunha bolsa para a categoría de mestre da escola municipal de música de Meaño, na seguinte especialidade: Sistema de selección: Concurso- oposición, segundo se establece nas bases reguladoras da convocatoria. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos/das interesados/as na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández Documento asinado e datado dixitalmente ao marxe.
PREZO PÚBLICO EIM MARZO 2022
ADMINISTRACIÓN LOCAL — Municipal — Estrada, A (Recadación, 15/03/2022)

Mediante o Decreto da Alcaldía núm 306/2022, do 04 de marzo de 2022, aprobouse a liquidación correspondente ao Prezo público polo servizo de gardería municipal de MARZO DE 2022 cun importe de: 4.887,89 € e un total de 99 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 04/04/22 ao 04/5/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde,